1.

13 straipsnis iš dalies keičiamas taip: a) 5 dalis tampa 3 dalimi; b) 3 dalis tampa 4 dalimi ir pakeičiama taip: „4. Valstybės narės gauna fiksuotą 4 000 EUR sumą už kiekvieną ▐ asmenį, persikėlusį pagal bendrus Sąjungos metinius prioritetus, nustatytus pagal 13 straipsnio 6 ir 7 dalis , atsižvelgiant į geografinius regionus ir tautybes ▐. Toliau išvardytos pažeidžiamų pabėgėlių grupių kategorijos visais atvejais laikomos bendrais Sąjungos metiniais prioritetais, išdėstytais 6 ir 7 dalyse, nepriklausomai nuo metinių prioritetų, susijusių su geografiniais regionais ir tautybėmis: — vaikai ir moterys, kuriems gresia pavojus, ypač psichologinis, fizinis ar lytinis smurtas ar išnaudojimas, — nelydimi mažamečiai, kurių perkėlimas geriausiai apsaugotų jų interesus, laikantis Europos Sąjungos pagrindinių teisių chartijos ir JT Vaiko teisių konvencijos, — asmenys, turintys rimtų medicininių poreikių, dėl kurių jiems reikia ypatingos priežiūros, ypač esantys tokios sveikatos būklės, kuri gali būti taisoma tik jiems persikėlus, — smurtą ir kankinimus išgyvenę asmenys, — asmenys, kuriuos reikia neatidėliotinai ar skubiai perkelti dėl teisinių ir apsaugos priežasčių.“; c) Įterpiama ši dalis: „4a. Valstybėms narėms, kurios kreipiasi dėl finansavimo pagal šį straipsnį pirmą kartą, pirmaisiais kalendoriniais metais nustatoma fiksuota 6 000 EUR suma už kiekvieną persikėlusį asmenį, o antraisiais kalendoriniais metais – 5 000 EUR suma. Vėlesniais metais nustatoma 4 000 EUR fiksuota suma už kiekvieną persikėlusį asmenį. Papildomos lėšos, kurias naujai dalyvaujančios valstybės narės gauna per pirmuosius dvejus savo dalyvavimo metus, investuojamos į tvarios perkėlimo programos plėtojimą.“; d) 4 dalis tampa 5 dalimi ir pakeičiama taip: „5. Valstybė narė, perkėlusi asmenį, kuris priklauso daugiau negu vienai iš kategorijų, apibrėžtų pagal bendrus Sąjungos metinius perkėlimo srities prioritetus, nustatytus pagal ▐ 6 ir 7 dalis , gauna fiksuotą sumą už šį asmenį tik vieną kartą.“; e) 6 dalis pakeičiama taip: „6. Kad būtų pasiektas šio sprendimo tikslas užtikrinti, jog perkėlimas būtų veiksminga apsaugos priemonė, Komisija priima sprendimą, nustatantį bendrus Sąjungos metinius perkėlimo srities prioritetus deleguotų teisės aktų forma pagal 52a straipsnį, laikydamasi 52b ir 52c straipsniuose nustatytų sąlygų .“; f) Pridedamos tokios dalys: „ 7. Kai nenumatytais kritiniais atvejais reikia skubiai patikslinti bendrus Sąjungos metinius perkėlimo srities prioritetus, pagal šį straipsnį priimtiems deleguotiems teisės aktams taikomas 52d straipsnis. 8. Per dvidešimt kalendorinių dienų nuo pranešimo apie Komisijos sprendimą, kuriuo pagal 13 straipsnio 6 ir 7 dalis nustatomi bendri Sąjungos metiniai perkėlimo srities prioritetai, valstybės narės Komisijai pateikia apytikrį asmenų, kuriuos perkels per kitus kalendorinius metus pagal šiuos bendrus ES metinius prioritetus, skaičių pagal tą sprendimą . Komisija tą sąmatą perduoda Europos Parlamentui ir Tarybai . 9. Finansinės paskatos perkėlimo veiklai pagal bendrus Sąjungos metinius prioritetus rezultatus ir poveikį valstybės narės įtraukia į savo ataskaitas pagal 50 straipsnio 2 dalį , o Komisija – į savo ataskaitą pagal 50 straipsnio 3 dalį. “.